user
Mitä on ukkosen jyrinä?
assistant
Kun pääsalama kuumentaa kanavan äkkiä hehkuvaksi, kanava laajenee nopeasti. Aluksi tämä tapahtuu yliäänennopeudella, jolloin ilmaan syntyy samanlainen iskuaalto kuin yliäänilentokoneesta. Muutaman metrin päässä kanavasta iskuaalto hidastuu ääniaalloksi. Lähellä se kuullaan terävänä paukauksena, kauempana kuullaan peräkkäin kanavan eri osista tulevat äänet jyrinänä. Sopivassa kohdassa voidaan kuulla jyrinää useita sekunteja, koska kanava on pitkä (5 km) ja mutkitteleva, ja ääni on hidas (1 km kestää 3 sekuntia).